Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 830

2. Hazai társfinanszírozás A Kincstár nyilvántartja a Parlament által az éves (több éves) költségvetési törvényben a SAPARD programhoz kapcsolódóan jóváhagyott előirányzatokat. Amennyiben év közben kerül sor az éves megállapodás aláírására, az FVM kezdeményezi a szükséges előirányzatmódosítást. A nemzeti költségvetési rész biztosítása a SAPARD EFK számláról történik. Ez a számla egy fejezeti kezelésű előirányzat-felhasználási keretszámla, melyről azonban közvetlen kifizetés a kedvezményezettek részére nem történhet. A fejezeti kezelésű előirányzatok támogatási részének rendelkezésre bocsátása finanszírozási terv alapján történik az államháztartás működési rendjéről szóló 217/1998. (XII. 30.) Korm. rendelet 109. § (10) bekezdésében foglaltaknak megfelelően. A finanszírozási terv elkészítéséhez a SAPARD Hivatal a kötelezettségvállalások alapján negyedévente megtervezi a várható kifizetések összegét a nemzeti forrás biztosítása érdekében. A megtervezett összegre vonatkozó szükséges keret megnyitását levélben kezdeményezi az FVM illetékes munkatársánál. A finanszírozási tervet (EG—04 bizonylat) a számla tulajdonosa (FVM) nyújtja be a Kincstár Központi Fejezetek Főosztályára. A negyedéves tervnek megfelelő kereteket a Kincstár havonta a hó elején nyitja meg a számlán. Rendkívüli esetben (amennyiben ezt a kifizetések indokolják) hó közbeni pótlólagos keretnyitásra is sor kerülhet a jogszabályban rögzített eljárási rend szerint. Az EU forrás átmeneti hiánya esetében az előrehozás a program éves költségvetési támogatása erejéig történhet.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes